Pentakostalna crkva pomaže siromašnima
Pentakostalne crkve kojih je sve više u hrišćanskom svetu hvataju se u koštac i sa socijalnim problemima u zajednicama
U Los Anđelesu, članovi Anđeoskog hrama, pentakostalne zajednice, pokušavaju da obnove komunu koja je zapala u teškoće. Pokretna klinika koja nudi medicinsku negu, kao i program distribucije hrane, samo su neki od brojnih projekata u crkvenom Centru snova, u bivšoj katoličkoj bolnici. Crkva je kupila imanje za gotovo četiri miliona dolara i potrošila još 28 miliona na njegovu obnovu. Na nedeljnoj službi, masa mladih ljudi je na nogama, igrajući i pevajući. Donald Miler iz Centra za versku i građansku kulturu Univerziteta Južne Kalifornije, kaže da se crkve poput ove šire u svetu neverovatnom brzinom, delimično i zbog toga što pomažu zajednicama u rešavanju mnogih problema. Miler je obišao mnoge, od Kongregacije harizmatičnih katolika u Indiji, do Pentakostalne zajednice u Singapuru. objašnjava Miler. Kongregacija harizmatičnih katolika u Brazilu je deo širokog pokreta u toj zemlji. Forum Pju o verskom i javnom životu, ukazuje da su pola stanovnika Brazila možda harizmatici ili pentakostalci. Episkopalijanci u Brazilu pomažu sirotinji koja živi na đubrištima. Jedna hrišćanska Koptska crkva u Egiptu pomaže deci na kairskoj deponiji smeća, obezbeđujući joj podršku i obuku za posao. Centar pod pokroviteljstvom Pentakostalne crkve u Južnoafričkoj Republici, stara se o deci. Crkveni centar u Hongkongu pomaže zavisnicima od droge, a pomogao je i jednom bivšem članu genga da pokrene sopstveni biznis. U Los Anđelesu, stariji pastor Anđeoskog hrama, Metju Barnet, dočekuje čak i one koji nisu redovni posetioci crkve. , kaže pastor Barnet. Kori Barimur je bivši član genga i diler droge. On radi sa problematičnim mladićima i pomaže im da pronađu novi životni put. On objašnjava da je takav način života zasnovan na njegovom ličnom verskom iskustvu i zajedničkoj molitvi u Anđeoskom hramu. kaže Barimur. Istraživači kažu da mnogi pripadnici pentakostalske zajednice, dok se druge vere međusobno nadmeću, brzo napreduju rešavajući društvene probleme i verske potrebe svojih komuna.